Música tradicional i valenciana en arribar la tardor
29/10/2004 11:50:00

# Música tradicional i valenciana en arribar la tardor

*   29/10/2004 11:50:00
*   [Imprimir](#)
*   Compartir
*    https://www.alaquas.org/documento.asp?id\_do=9457

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9457%2F0&title=Ajuntament%20d%27Alaqu%C3%A0s.%20Premsa.M%C3%BAsica%20tradicional%20i%20valenciana%20en%20arribar%20la%20tardor)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9457/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9457/9457_Form_4.jpg)](https://www.alaquas.org/ficheros/documentos/2004/2/9457/9457_Form_10.jpg "<a href='https://www.alaquas.org/ficheros/documentos/2004/2/9457/9457_Form_10.jpg' target=_blank><i class='fa fa-external-link' aria-hidden='true'></i>.Música tradicional i valenciana en arribar la tardor</a>")

El tradicional Cicle de Concerts de Tardor es tancarà aquest cap de setmana

La música tradicional i valenciana torna a ser la protagonista de la tardor dins del món cultural de la ciutat. El Cicle de Concerts de Tardor: Música Tradicional, Música Valenciana se celebra un any més a Alaquàs cobrant enguany especial rellevància perquè es compleixen deu anys des del seu naixement. A més, enguany se celebra també el 250 aniversari del naixement de Martín y Soler, músic i compositor valencià a qui es farà referència en aquest cicle.

Un total de nou actuacions musicals formen part enguany d'aquesta programació que sense dubte superarà la resta d'edicions passades. El cicle va començar el passat 30 d'octubre amb l'actuació de tres grups locals que formen part dels Grups de Cambra de la UMA: Quartet, Trio de Corda i el Grup de Metalls de la UMA. La programació musical va continuar el dissabte 6 de novembre i va estar protagonitzada pel grup Estil Concertant.  A l'endemà, el diumenge 7 de novembre, també al Castell d'Alaquàs, va actuar el Grup de Danses de l'Olivar. El dissabte 13 de novembre el Castell va acollir l'actuació del grup Victoria Musicae i el diumenge 14 de novembre a l'Auditori Nou va actuar la Banda Juvenil i l'Orquestra de la UMA.

El cicle va continuar el dissabte 20 de novembre a les 19 hores al Castell a càrrec del grup L'Instramonium. A l'endemà a les 19 hores el Castell va acollir l'actuació de l'Orfeó Polifònic d'Alaquàs.

La programació musical finalitzarà l'últim cap de setmana del mes de novembre. El dissabte 27 a les 22:30 hores a l'Auditori Nou actuarà la Banda Simfònica de la UMA i el diumenge 28, a les 19 hores al Castell, el Cor de Cambra Mestral tancarà el X Cicle de Concerts de Tardor.